CELEX: 62020TN0619
Language: hu
Date: 2020-10-05 00:00:00
Title: T-619/20. sz. ügy: 2020. október 5-én benyújtott kereset – FJ és társai kontra EKSZ

2020.12.14.   
            
            
               HU
            
            
               Az Európai Unió Hivatalos Lapja
            
            
               C 433/60
            
         
      2020. október 5-én benyújtott kereset – FJ és társai kontra EKSZ
      (T-619/20. sz. ügy)
      (2020/C 433/74)
      Az eljárás nyelve: francia
      
         Felek
      
      
         Felperesek: FJ és öt további felperes (képviselő: J.-N. Louis ügyvéd)
      
         Alperes: Európai Külügyi Szolgálat
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg a felperesek 2019. december havi illetménykimutatásainak kiadásáról szóló bizottsági határozatot, amelyben a Bizottság először alkalmazza a 2019. április 1. és július 1. közötti időszakra visszamenőleges hatállyal megállapított korrekciós együtthatókat;
               
            
                  —
               
               
                  a Bizottságot kötelezze a költségek viselésére.
               
            
         Moyens et principaux arguments
      
      Keresetük alátámasztása érdekében a felperesek három jogalapra hivatkoznak, amelyek az Európai Unió személyzeti szabályzata (a továbbiakban: személyzeti szabályzat) 64. és 65. cikkének megsértésén, az egyenlő bánásmód elvének a vásárlóerő tekintetében történő megsértésén és nyilvánvaló értékelési hibán alapul.
      A felperesek úgy vélik, hogy az Unión kívül szolgálatot teljesítő felperesek díjazására alkalmazandó korrekciós együttható meghatározása érdekében az EUROSTAT-nak a személyzeti szabályzat 64. és 65. cikkének alkalmazására a XI. mellékletben megállapított részletes szabályok szerint a munkavégzés helyén specifikus adatgyűjtést kell végeznie.
      Arra is hivatkoznak, hogy az EUROSTAT, az OECD és az ENSZ nemzetközi együttműködési megállapodásában megállapított együtthatók 2018 januárja és 2019 januárja között 239,7-ről 94,0-ra csökkentek, noha ugyanezen időszak tekintetében az ENSZ személyi állományának díjazására alkalmazott együtthatókat az inflációra tekintettel emelték. A kongói frank (CDF) 2017-ben a dollárhoz (USD) és az euróhoz képest erőteljesen leértékelődött, amely – az IMF elemzése értelmében – az USD-ben meghatározott árak jelentős emelkedéséhez vezetett.
      A felperesek szerint az alperes nem szolgáltat magyarázatot arra, hogy az alkalmazott együtthatók miként veszik figyelembe ezen alapvető tényezőket.